|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **POKRAJINSKO TAJNIŠTVO ZA**  **KULTURU, JAVNO INFORMIRANJE**  **I ODNOSE S VJERSKIM ZAJEDNICAMA**  Bulevar Mihajla Pupina 16, 21000 Novi Sad  T: +381 21 487 4872  [zuzana.takac@vojvodina.gov.rs](mailto:zuzana.takac@vojvodina.gov.rs)  [www.kultura.vojvodina.gov.rs](http://www.kultura.vojvodina.gov.rs) | |
|  | Klasa: 000069401 2024 80252 003 000 401 118 | Datum: 18. siječnja 2024. godine |

Na temelju članka 76. Zakona o kulturi („Službeni glasnik RS“, broj: 72/09, 13/16, 30/16 – ispr., 6/20, 47/21, 78/21 i 76/23), članka 41. stavka 1. točaka 1., 2. i 10. Zakona o utvrđivanju nadležnosti Autonomne Pokrajine Vojvodine („Službeni glasnik RS”, broj: 99/09, 67/12 – Odluka US, 18/20 – dr. zakon i 111/21 – dr. zakon), članka 11. Pokrajinske skupštinske odluke o proračunu AP Vojvodine za 2024. godinu („Službeni list AP Vojvodine”, broj: 45/23), članaka 15. i 24. stavka 2. Pokrajinske skupštinske odluke o pokrajinskoj upravi („Službeni list AP Vojvodine‟, broj: 37/14, 54/14 – dr. odluka, 37/16, 29/17, 24/19, 66/20 i 38/21), sukladno Uredbi o kriterijima, mjerilima i načinu izbora projekata u kulturi koji se financiraju i sufinanciraju iz proračuna Republike Srbije, autonomne pokrajine, odnosno jedinica lokalne samouprave („Službeni glasnik RS‟, broj: 105/16 i 112/17), Pokrajinsko tajništvo za kulturu, javno informiranje i odnose s vjerskim zajednicama raspisuje

**NATJEČAJ**

**za financiranje – sufinanciranje projekata od značaja za kulturu i umjetnost nacionalnih manjina – nacionalnih zajednica u AP Vojvodini u 2024. godini**

Pokrajinsko tajništvo za kulturu, javno informiranje i odnose s vjerskim zajednicama (u daljnjem tekstu: Tajništvo) će u 2024. godini financirati – sufinancirati projekte od značaja za kulturu i umjetnost nacionalnih manjina – nacionalnih zajednica u područjima zaštite nematerijalne kulturne baštine i suvremenog umjetničkog stvaralaštva i nakladničke djelatnosti na jezicima nacionalnih manjina – nacionalnih zajednica u AP Vojvodini **u ukupnom iznosu od 20.000.000,00** **dinara**.

**I. RASPODJELA SREDSTAVA**

1. **U području zaštite nematerijalne kulturne baštine i suvremenog umjetničkog stvaralaštva nacionalnih manjina – nacionalnih zajednica Tajništvo će financirati – sufinancirati**:

* **projekte u području suvremenog umjetničkog stvaralaštva nacionalnih manjina – nacionalnih zajednica u AP Vojvodini**:
* književno stvaralaštvo (manifestacije, festivali, nagrade, kolonije);
* amatersko kazališno stvaralaštvo i interpretaciju irepertoarni program amaterskih kazališta na jezicima nacionalnih manjina – nacionalnih zajednica (kazališne predstave, radionice, festivali, nagrade);
* glazbeno i glazbeno-scensko stvaralaštvo i ples (snimanje autorskog materijala, koncerti, radionice, festivali, ples);
* likovno, primijenjeno i multimedijsko stvaralaštvo (izložbe, kolonije, radionice);
* programe gostovanja u zemlji i inozemstvu i
* nagrade za značajna ostvarenja u području umjetnosti.
* **projekte s ciljem zaštite, njegovanja i prezentacije nematerijalne kulturne baštine, iz područja:** **izvorni narodni ples, izvorne narodne pjesme i glazba, narodni običaji i vjerovanja i stari narodni obrti u AP Vojvodini:**
* očuvanje, razvoj i poticanje njegovanja tradicijske narodne kulture;
* festivale i natjecanja od iznimnog značaja za očuvanje posebnosti nacionalnih manjina – nacionalnih zajednica na teritoriju AP Vojvodine;
* prikupljanje podataka na terenu, istraživanje, dokumentiranje, objavljivanje brošura, kataloga;
* stvaranje uvjeta za rad folklornih ansambala, izvornih narodnih orkestara i pjevačkih skupina, radionica starih narodnih obrta (izrada narodnih nošnji, nabava i popravak tradicijskih instrumenata, nabava osnovnih sirovina i opreme za rad radionica starih narodnih obrta);
* stvaranje, prezentaciju i promoviranje novih sadržaja utemeljenih na zaštiti kulturne baštine (izrada novih koreografija za folklorne ansamble, objava CD-a s izvornom narodnom glazbom, gostovanja i sl.);
* izložbe, natječajne izložbe i natjecanja rukotvorina starih narodnih obrta (priprema i popratni rad) i
* unapređenje kvalitete prezentacije tradicijskog narodnog stvaralaštva kroz edukaciju (stručni seminari, tečajevi, ljetni kampovi, radionice)

**u ukupnom iznosu od 16.100.000,00 dinara**

|  |  |
| --- | --- |
| po klasifikaciji korisnika: | |
| 600.000,00 | 4631 - Tekući transferi ostalim razinama vlasti |
| 15.500.000,00 | 1. - Dotacije ostalim neprofitnim organizacijama |

1. **U području nakladničke djelatnosti na jezicima nacionalnih manjina – nacionalnih zajednica Tajništvo će financirati – sufinancirati objavljivanje do sada neobjavljenih izdanja knjiga i** **časopisa** na jezicima nacionalnih manjina – nacionalnih zajednica od značaja za kulturu i umjetnost nacionalne manjine – nacionalne zajednice s teritorija AP Vojvodine, iz književnosti, umjetnosti i društvenih i humanističkih znanosti u području kulture

**u ukupnom iznosu od 3.900.000,00 dinara**

|  |  |
| --- | --- |
| po klasifikaciji korisnika: | |
| 1.500.000,00 | 4511 - Tekuće subvencije javnim nefinancijskim poduzećima i organizacijama |
| 1.700.000,00 | 4819 - Dotacije ostalim neprofitnim organizacijama |
| 700.000,00 | 4541 - Tekuće subvencije privatnim poduzećima |

# II. POSEBNI UVJETI NATJEČAJA

* **PODRUČJE: ZAŠTITA NEMATERIJALNE KULTURNE BAŠTINE I SUVREMENOG UMJETNIČKOG STVARALAŠTVA NACIONALNIH MANJINA – NACIONALNIH ZAJEDNICA**

1. Na Natječaju mogu sudjelovati: nevladine organizacije (udruge građana) i ustanove kulture – druga razina vlasti (osim ustanova čiji je osnivač AP Vojvodina), sa sjedištem na teritoriju AP Vojvodine, a čija je pretežita djelatnost kultura, i koje svojim stvaralaštvom značajno doprinose očuvanju nacionalnog identiteta.
2. Tajništvo neće financirati – sufinancirati stalne troškove (grijanje, struja, telefon, najam prostora i sl.), plaće zaposlenika kod podnositelja prijave, nabavu uredske i krupne opreme i troškove reprezentacije. Troškovi goriva se priznaju najviše u iznosu do 5 % od ukupnog iznosa dodijeljenih sredstava. Ugostiteljske usluge i troškovi goriva priznat će se u iznosu većem od 5 % u iznimnim slučajevima kada je projekt takvog karaktera da uključuje ove elemente (npr. prehrana sudionika na festivalima, prijevoz automobilima i sl.), a koje će Povjerenstvo posebno razmatrati i odobravati.
3. Na Natječaju se neće financirati – sufinancirati gastronomski i turistički festivali.
4. Podnositelj prijave može sudjelovati u području zaštite nematerijalne kulturne baštine i suvremenog umjetničkog stvaralaštva **s najviše 1 projektom.**

* **PODRUČJE: NAKLADNIČKA DJELATNOST NA JEZICIMA NACIONALNIH MANJINA – NACIONALNIH ZAJEDNICA**
  + 1. Pravo sudjelovanja na Natječaju imaju: javne nefinancijske organizacije, privatna poduzeća (trgovačka društva i poduzetnici) i nevladine organizacije (udruge građana), sa sjedištem na teritoriju AP Vojvodine, a koji su registrirani za bavljenje nakladničkom djelatnošću i koji posluju najmanje godinu dana prije objave Natječaja.
    2. Za financiranje – sufinanciranje objavljivanja knjiga, Tajništvo će priznati troškove tiskanja do 300 primjeraka u standardnim formatima (A4, A5 i B5) i na standardnom papiru.
    3. Podnositelj prijave može sudjelovati u području nakladničke djelatnosti na jezicima nacionalnih manjina – nacionalnih zajednica **s ukupno 2 prijave (jedna knjiga, jedan časopis)**.

# III. OPĆI UVJETI NATJEČAJA

* + - 1. Prijava na Natječaj za financiranje – sufinanciranje programa i projekata od značaja za kulturu i umjetnost nacionalnih manjina – nacionalnih zajednica AP Vojvodine u 2023. godini, podnosi se na Obrascima:
  + Prijava za područje zaštite nematerijalne kulturne baštine i suvremenog umjetničkog stvaralaštva nacionalnih manjina – nacionalnih zajednica,
  + Prijava – objavljivanje knjiga na jezicima nacionalnih manjina – nacionalnih zajednica i
  + Prijava – objavljivanje časopisa na jezicima nacionalnih manjina – nacionalnih zajednica.

Sve prijave se mogu preuzeti na mrežnoj straniciTajništva:[**www.kultura.vojvodina.gov.rs**](http://www.kultura.vojvodina.gov.rs)

* + - 1. Pod potpunom prijavom se podrazumijeva:
* uredno popunjen i ovjeren obrazac prijave od strane odgovorne osobe;
* dostavljena obvezna prateća dokumentacija navedena na kraju svake prijave.
  + - 1. **Prijava se podnosi u 2 (dva) potpisana i ovjerena primjerka.**
      2. Rok za podnošenje prijave je 30 dana od dana objave u dnevnom listu „Dnevnik”, odnosno **od 19. siječnja do 19. veljače 2024. godine.**
      3. Prijave s obveznim prilozima se podnose predajom Pisarnici pokrajinskih tijela uprave u Novom Sadu (zgrada Pokrajinske vlade u Novom Sadu u razdoblju od 9 do 14 sati) ili se upućuju poštom na adresu:

**Pokrajinsko tajništvo za kulturu, javno informiranje**

**i odnose s vjerskim zajednicama**

**21000 Novi Sad**

**Bulevar Mihajla Pupina 16**

**(Natječaj za financiranje – sufinanciranje projekata od značaja za kulturu i umjetnost nacionalnih manjina – zajednica u AP Vojvodini u 2024. godini)**

Do navedenog roka, podnositelj je dužan **obrazac svake Prijave** koja se dostavlja poštom ili osobno, **poslati i putem elektroničke pošte** na adresu: [**konkurs.manjine.kultura@gmail.com**](mailto:konkurs.manjine.kultura@gmail.com)

**Prilozi se šalju samo poštom.**

* + - 1. Svaki projekt istog podnositelja mora biti poslan kao posebna pošiljka, odnosno za svaki projekt podnosi se posebna prijava i prateća dokumentacija.
      2. Podnositelji prijava mogu se prijaviti s istim projektom samo na jedan natječaj za financiranje ili sufinanciranje projekata u kulturi koje raspisuje Tajništvo.
      3. Tajništvo zadržava pravo od podnositelja koji su pravodobno podnijeli prijave, po potrebi, zatražiti dodatnu dokumentaciju i informacije.
      4. Prijave dostavljene nakon navedenog roka, prijave s nepotpunom dokumentacijom, prijave poslane putem faksa ili isključivo elektroničkom poštom, nepotpisane i neovjerene prijave, kao i prijave podnositelja kojima je Tajništvo tijekom 2023. godine dodijelilo sredstva za financiranje – sufinanciranje projekata u području kulture, a koji nisu podnijeli izvješće o njihovoj realizaciji, neće se uzimati u razmatranje.
      5. Tajništvo će prijavljene projekte proslijediti nacionalnim vijećima nacionalnih manjina – nacionalnih zajednica radi pribavljanja mišljenja, s obzirom na to da se nacionalna vijeća brinu o provedbi kulturne politike nacionalnih manjina – nacionalnih zajednica i sukladno zakonu, sudjeluju u procesu odlučivanja o pojedinim pitanjima u vezi sa svojom kulturom. Projekte podnositelja pripadnika nacionalnih manjina – nacionalnih zajednica koje nemaju formirano nacionalno vijeće razmatrat će povjerenstvo formirano od strane Tajništva.
      6. Natječajno povjerenstvo razmatra projekte podnesene u natječajnom roku, na temelju priložene projektne dokumentacije i u njoj navedenih podataka, a sredstva se opredjeljuju namjenski za konkretan projekt. Nakon pribavljanja mišljenja nacionalnih vijeća, a na obrazloženi prijedlog povjerenstva koje formira Tajništvo, pokrajinski tajnik donosi rješenje o raspoređivanju sredstava, koje se objavljuje na mrežnoj stranici Tajništva: [www.kultura.vojvodina.gov.rs](http://www.kultura.vojvodina.gov.rs).
      7. Prijave i priložena dokumentacija se ne vraćaju podnositeljima.
      8. Dodatne informacije mogu se dobiti u Tajništvu, na e-mail: [**zuzana.takac@vojvodina.gov.rs**](mailto:zuzana.takac@vojvodina.gov.rs)

**IV. KRITERIJI ZA IZBOR PROJEKATA KOJI SE**

**FINANCIRAJU – SUFINANCIRAJU IZ PRORAČUNA**

Pravo sudjelovanja na Natječaju imaju podnositelji:

* koji se jave s projektima koji sadržajno odgovaraju navedenim područjima,
* koji ispunjavaju opće i posebne uvjete Natječaja i
* odgovaraju kriterijima i mjerilima utvrđenima Uredbom o kriterijima, mjerilima i načinu izbora projekata u kulturi koji se financiraju i sufinanciraju iz proračuna Republike Srbije, autonomne pokrajine, odnosno jedinica lokalne samouprave, koja je istaknuta na mrežnoj stranici Tajništva: [www.kultura.vojvodina.gov.rs](http://www.kultura.vojvodina.gov.rs)

POKRAJINSKI TAJNIK

**Dragana Milošević**